## Metrovalencia oferix este cap de setmana servicis especials de tramvia a Fira València per a acudir a Flesh and Blood World Tour 2025

*** Des del divendres fins al diumenge se celebra el torneig internacional oficial del joc de cartes
* La freqüència de pas de la línia 4 serà de 20 minuts el dia 28 i entre 30 minuts i 40 minuts els dies 29 i 30**

Metrovalencia oferix este cap de setmana servicis especials en la línia 4 de tramvia de Metrovalencia fins a Fira València, amb l’objectiu de facilitar l’accés a les persones que acudisquen a Flesh and Blood World Tour 2025, el torneig internacional oficial del joc de cartes.

Durant la celebració del certamen, el servici de tramvia circularà amb una freqüència de pas de 20 minuts el divendres i entre 30 i 40 minuts el dissabte i diumenge, sempre en la franja horària entre les 6:00 i les 23:00 hores.

Cal recordar que, a causa de les obres de manteniment i renovació de la infraestructura que du a terme Metrovalencia, la línia 4 discorre entre Tarongers-Ernest Lluch i Lloma Llarga/Terramelar-Mas del Rosari; la línia 6 funciona entre Beteró i Tossal del Rei; i la línia 8 no presta servici entre Marítim i Neptú.

Amb la finalitat d’agilitzar el servici, tots els tramvies que facen el recorregut fins a la Fira de Mostres ho indicaran en el rètol de destinació situat en la capçalera de la unitat. Juntament amb el tramvia, també es pot accedir a Fira València, desplaçant-se fins a l’estació Les Carolines/Fira de la línia 2 de Metrovalencia.

Tots els usuaris de Metrovalencia que vullguen ampliar la informació d’horaris i freqüències poden consultar la pàgina web [(www.metrovalencia.es](https://www.metrovalencia.es/)) o cridar al telèfon gratuït 900 46 10 46 d’Atenció al Client, així com contactar a través de la xarxa social X @metrovalencia i l’app oficial.

Fecha: 27/11/2025